
REFERAT DE APROBARE
[bookmark: _Hlk134625899][bookmark: _Hlk121817136]privind aprobarea solicitării asigurării unui microbuz prin 
Proiectul ”Microbuze electrice pentru elevi” finanțat de 
Administrația Fondului pentru Mediu în cadrul 
Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat  



Dezvoltarea rețelei de școli verzi și achiziționarea de microbuze verzi are ca obiectiv asigurarea sustenabilității unităților de învățământ preuniversitar prin tranziția la școli verzi și mobilitate verde (microbuze electrice). Microbuzele școlare sunt destinate, cu precădere, transportului elevilor din localitățile izolate. Asigurarea unor mijloace de mobilitate pentru elevii din zonele cu o populație scăzută, facilitând accesul acestora la o educație de calitate.  
Obiectivele politicilor energetice la nivel global vizează îmbunătățirea calității aerului și reducerea cantității de emisii de gaze cu efect de seră prin combaterea poluării și  luarea unor măsuri coordonate la mai multe niveluri.
Administrația Fondului pentru Mediu a aprobat, prin Dispoziția președintelui Administrației Fondului pentru Mediu, nr. 283 din 28.08.2023, deschiderea sesiunii de finanțare în cadrul Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat începând cu data de 08.09.2023. 
Îmbunătățirea calității aerului constituie o măsură de interes major pentru județul Prahova întrucât aduce beneficii în ceea ce privește sănatatea populației, mediul înconjurător cu fauna și flora specifică precum și schimbările climatice.
Scopul programului îl reprezintă îmbunătăţirea calităţii aerului şi reducerea cantităţii de emisii de gaze cu efect de seră, ca urmare a utilizării microbuzelor, aşa cum sunt definite acestea în Ordonanţa de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare, mai puţin poluante în transportul elevilor.
Cererea de finanțare vizează achiziționarea de microbuze de tip electric/hibrid/alimentate cu GNC pentru transportul elevilor, prin intermediul UAT județe.  Achizițiile vor fi realizate, obligatoriu, pe baza termenilor de referință ai Ghidului, pentru autovehicule mai puțin poluante ce vor fi utilizate numai în scopul transportului de elevi. 
Faţă de cele prezentate mai sus, supun spre aprobare proiectul de hotărâre.

